hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu fr hu de hu hu hu hu pl hu hu hu hu hu hu hu hu hu hu hu hu hu hu hu en hu hbs_lat hu cs hu hu hu hu hu en en en fr en en de hu de fr en hu hu hu hu hu hu en fr hu hu hu hu en hu hu hu en
Kambodzsa - BARÁTOKKAL - Angkor Tours
KAMBODZSA | INFO                                                       KETTESBEN | GYEREKEKKEL | BARÁTOKKAL
1. nap Budapest - Doha
Indulás Budapestről 16.20-kor. Átszállás Dohában (23.35-02.35).
2. nap Doha - Siem Reap
Továbbrepülés Siem Reapbe. Érkezés Kambodzsába (14.05). Vízum, belépés. Transzfer a szállásra.
3. nap Siem Reap - Koh Ker (felfedező dzsungelséták) - Beng Mealea - Kompong Kleang
Reggeli után vidékre indulunk, ahol valódi felfedezőélményben lesz részünk, mert a turista tömegektől távoli „Angkorba” látogatunk. Utunk Koh Kerbe, az egykori Chok Gargyarba vezet, ahol az erdőben az egyetlen olyan, Angkoron kívüli város romjait járjuk be, amely rövid ideig, a 10. században az Angkori Birodalom adminisztratív és szakrális központja lehetett. Koh Kerben hatalmas víztározó, harminc jelentősebb templom és a khmer építészet legmagasabb templompiramisa áll. Délre továbbutazva elérjük Beng Mealea gyökerekkel átszőtt hatalmas szentélyközpontját. Pallóutakon kalandozhatunk a templomgalériák tetejére vagy bújhatunk be az elhagyott templombelsőkbe. Visszautazás késő délután (1,5 óra) Siem Reapbe.
4. nap Siem Reap - Kulen Park (állatmenedék) - Kbal Spean (kirándulás) - Banteay Srei (pillangópark)
Reggeli után északra indulunk a Kulen Nemzeti Parkba, amelynek trópusi örökzöld erdeje kellemes kikapcsolódás a templomok világából. Szakember vezetésével körbesétálunk az ACCB-ben, Kambodzsa első állatvédő központjában, amely a kihalásban lévő állatfajok védelme mellett kötelezte el magát. Ezután Kbal Spean faragott folyómedréhez kapaszkodunk fel (kb. kétórás erdei kirándulás). Később visszautazunk az angkori terület felé, de félúton megállunk a legszebb khmer templomnál, a kedves Banteay Srei színes kőcsipkékkel díszített szentélyeinél. A rózsaszín mészkőbe faragott mitikus történetek és istenalakok egészen közelről csodálhatóak meg a templom apró méretének köszönhetően. Kellemes sétát teszünk a Banteay Srei Pillangóparkban, megkóstoljuk a házi pálmacukrot egy készítőnél, és ökrösszekéren zötykölődünk a rizsföldek között. Késő délután visszatérünk Siem Reapbe és bevetjük magunkat az éjszakai piac labirintusába.
5. nap Siem Reap (főzőiskola) - Phuok (selyemfarm)
Ideje megismerkedni a khmer konyha titkaival! Reggeli után vezetőnkkel útra kelünk, és felfedezzük Siem Reap Nagypiacát. A megfelelő friss alapanyagok közös beszerzése után nekiállunk, hogy egy khmer menüt elkészítsünk. A piacozás és a szakácsmunka után jöhet a nap fénypontja: együtt elfogyasztjuk az ízletes falatokat.
Délután Phuokba utazunk (20 perc), ahol az Artisans d’Angkor alapítvány kézműves-oktatási alapítványát, selyemfarmját keressük fel. A központ a hagyományos selyemszövés apró részleteit is megmutatja: a hernyótenyésztéstől a természetes színezőanyagok és selyemszövés egyedi technikáiig. Különösen figyelemre méltó a kiváló minőségű, egyedi khmer szövési technika. Az 1992 óta működő alapítvány nemcsak a ösztöndíjas oktatással segíti a vidéki megélhetéshez tanulóit, hanem Kambodzsa-szerte a legjobb minőségű és legszebb termékeket is itt találjuk.
Visszafelé megállhatunk Siem Reapben a Senteurs d ’Angkor manufaktúrában, ahol megcsodálhatjuk, hogyan készül el pillanatok alatt egy kosárka pálmalevélből, hogyan készülnek a füstölők, és egyéb khmer illatszerek, mind-mind környezetbarát módon és természetes anyagokból. Egy jó, frissen főzött khmer feketekávé is jól szokott itt esni.
6. nap Siem Reap - Tonle Sap tó: Prek Toal Madárrezervátum
Délkelet-Ázsia leghatalmasabb tava, a Tonle Sap, úszó halászfalvaknak és számtalan ritka és veszélyeztetett madárfajnak az otthona. A Prek Toal Nemzeti Park területén december és április között ezerszámra költenek a madarak, amelyeket gondosan megtervezett csónakos túrával megleshetünk. Korán reggel kell elindulnunk, hogy a 40 perc autózás után hajóra szállva a tengernyi tavon eljussunk az egyik tutaj-településre. Innen evezős csónakokkal visznek minket tovább a madarak közelébe. A kirándulás után az egyik tutajházban házias ételekkel is megvendégelnek bennünket.  Megható és megrázó élmény találkozni a hihetetlen mindennapi erőfeszítéssel talpon maradó falusiak mosolyával. Délután térünk vissza Siem Reapbe.
7. nap Siem Reap - Ta Prohm (tuk-tukkal Angkorba) - Angkor Wat
Korán reggel kirándulás motorral vagy tuktukkal az angkori területre: megálló a hajdani királyi medencénél, Srah Srangnál, majd a vadromantika legismertebb templomát, a Ta Prohmot fedezzük fel, ahol a falakat, kapukat és tornyokat ma is a kapokfák combvastagságú gyökerei és liánjai tartják fogságban. Visszafelé megálló a víztározó mellett, egy hamisítatlanul autentikus piacon, a környék legnépszerűbb „reggeliző helyén”. Visszatérünk és lehűtjük magunkat a medence partján. Délután a hindu korszak legnagyobb templomkolosszusát, Angkor Wat galériáit, folyosóit és tornyait járjuk be. Rácsodálkozunk, tanulunk és szemlélődünk. Naplementéig maradunk, hogy a világ legnagyobb temploma felvegye narancsos színét. Este 8 órakor kezdődik a Phare cirkusz akrobatikus és hagyományos khmer táncokat ötvöző fantasztikus előadása. Akár vacsorával egybekötve is foglalhatjuk.
8. nap Siem Reap - Angkor Thom
A délelőtt a pihenésé, kihasználjuk a szállodánk medencepartját, erőt gyűjtünk a délutáni nagy sétához. Délután Angkor utolsó fővárosba utazunk: a XII. században épült Angkor Thom: mindenekelőtt a Bayon Buddha-arcai és reliefjei, a Baphuon templomhegye, Phimeanakas piramisa, az Elefántos és a Leprás király terasza vár ránk. Angkori kalandjainkat, naplementekor egy mai kolostorban, Tep Pranamban tett látogatással zárjuk, ahol közös áldást is kérhetünk a szerzetesektől.
9. nap Siem Reap - Sihanoukville
Reggeli után kényelmes kicsekkolás, transzfer a repülőtérre és repülés (1 óra) Kambodzsa tengerpartjára, Sihanoukville-be. Transzfer a szállásunkra
Reggeli után pihenés a tengerparton.
12. nap Sihanoukville - Siem Reap - Doha
Reggeli után pihenés a tengerparton, majd repülés Siem Reapbe. Átszállás és repülés 18.25-kor tovább Doha felé.
13. nap Doha - Budapest
Átszállás Dohában (22.4-01.50). Érkezés Budapestre (06.00).
1800 EUR/fő - GAZDASÁGOS
SOK SAN BEACH RESORT
2200 EUR/fő - HANGULATOS
2800 EUR/fő - RENDKÍVÜLI
BELMOND LA RESIDENCE d’ANGKOR
RAFFLES HOTEL LE ROYAL
SIX SENSES KRABEY ISLAND
EGYEDI ÚTVONAL FELÁR NÉLKÜL
Utazásunk miért ne legyen olyan, ami illeszkedik hozzánk: legyen hosszabb, rövidebb, ezt hagyjuk ki, azt tegyük be…
Bízza ránk a tervezés gondját. Próbálja ki milyen, ha utazását profi és a munkájukat nagyon szerető emberekkel együtt gondolhatja ki.
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours